CELEX: 62011FN0047
Language: et
Date: 2011-04-15 00:00:00
Title: Kohtuasi F-47/11: 15. aprillil 2011 esitatud hagi — ZZ versus komisjon

27.8.2011   
            
            
               ET
            
            
               Euroopa Liidu Teataja
            
            
               C 252/56
            
         15. aprillil 2011 esitatud hagi — ZZ versus komisjon
   (Kohtuasi F-47/11)
   2011/C 252/123
   Kohtumenetluse keel: saksa
   
      Pooled
   
   
      Hageja: ZZ (esindaja: advokaat W. Bode)
   
      Kostja: Euroopa Komisjon
   
      Hagi ese ja sisu
   
   Nõue tühistada otsus mitte lubada hagejal osaleda konkursil EPSO AST/100/09 ja konkursi toimumist puudutavale teabele juurdepääsu taotlus.
   
      Hageja nõuded
   
   Hageja palub Avaliku Teenistuse Kohtul
   
               —
            
            
               kohustada kostjat esitama hagejale kogu teave konkursi senise kulgemise ja üksikute testide kohta, sh testide hindamise kohta, eelkõige — kuid mitte ainult:
               
                           —
                        
                        
                           võimaldada hagejal tutvuda kõigi dokumentidega, mis kostjal on hageja osalemise kohta asjaomasel konkursil, sh dokumentidega, mis puudutavad hageja tehtud testide hindamist.
                        
                     
                           —
                        
                        
                           edastada hagejale kogu teave selle kohta, millest moodustus praktilise katse (a) eest hageja saadud 12 punkti.
                        
                     
                           —
                        
                        
                           edastada hagejale teave konkursi toimumise kohta üldiselt, sh kanditaatide arv, kes osalesid suulisel ja kirjalikul testil ja praktilisel katsel; kanditaatide arv, kes sooritasid suulise testi; kanditaatide arv, kes sooritasid praktilise katse (a); kriteeriumid, millest konkursikomisjon hindamisel lähtus, st hindamistabelid, kriteeriumid, mille alusel erinevad testi osad või hindamiskriteeriumid andsid teatud hulga punkte; teiste konkursil osalejate punktisummad praktiliste katsete (a) ja (b) eest ning teave selle kohta, millest need punktisummad moodustusid.
                        
                     
         
               —
            
            
               Tühistada kostja 28. septembri 2010. aasta otsus ja 5. aprilli 2011. aasta kinnitav otsus nii, et hagejal lubatakse jätkata konkursimenetluses osalemist ja kõigepealt hinnatakse hageja tehtud praktilist katset (b).
            
         
               —
            
            
               Mõista kostjalt välja hageja kohtuvälise menetluse kulud, mis tekkisid kolme halduskaebuse esitamisel, ja käesoleva hagi esitamisel tekkinud hageja kohtukulud.